system
Răspunde în limba română, în stilul Wikipedia, cat mai corect gramatical.
user
Ce poți povesti despre Transgen?
assistant
Persoanele transgen (adaptat din ), de asemeni cunoscute si sub apelativele transsexuale, sau cu transsexualism, sau in forma prescurtata "trans", au o identitate de gen care diferă de cea tipic asociată sexului biologic înnăscut . O persoană transgen este o persoană care prezinta caractere comportamentale consistente cu incongruența (disforia) de gen.     

Există trei tipuri de identități de gen: cisgen, transgen și non-binar, identități observate la oameni precum si la animale. Se estimează că 0,2-3,5% din populația globului se identifica ca transgen sau non-binar. Sexul, orientarea sexuală sau genul sunt noțiuni distincte.    

Incongruența de gen (genul resimțit nu e același cu sexul anatomic la naștere) nu e același lucru cu disforia de gen (frică, anxietate, ură față de propriul gen sau/și propriul sex). Multe persoane cu incongruență de gen pot suferi de disforie de gen. Nu toate persoanele cu incongruență de gen suferă de disforie de gen. Pe de altă parte și o persoană născută cisgen poate suferi de disforie de gen. Disforia de gen nu e același lucru cu transsexualismul. Unele, așadar nu majoritatea cohortei de persoane transgen, sunt bipolare ori autiste.   

Unele dintre persoanele transgender care își doresc să tranziționeze de la un sex la altul prin mijloace medicale se identifică ca transexuale. Transgender, des prescurtat trans, este de asemenea un termen umbrelă: pe lângă oameni ai căror identitate de gen este opusă sexului atribuit la naștere (bărbați trans și femei trans), el mai poate include indivizi care nu sunt exclusiv masculini sau feminini (persoane care sunt nonbinare sau genderqueer, incluzând identități bigender, pangender, genderfluid, sau agender). Alte definiții ale cuvântului transgender includ oameni care aparțin unui al treilea gen, sau altfel conceptualizează persoanele trans ca pe un al treilea gen. Transgen nu are legătură cu persoanele care practică travesti (care e o exprimare de gen, nu o identitate de gen). Multe persoane născute transgen pot să se exprime ca gen (să se îmbrace, să se machieze, să se infățișeze, să se comporte) invers normelor culturale față de sexul atribuit la naștere; sau unii/unele conform cu sexul atribuit la naștere, conform normelor culturale și sociale implicite. Statistic dovedit, puține persoane transgen iși fac și schimbarea de sex, insă cele mai multe se exprimă ca gen. Transsexualismul sau transgen  nu are legătură cu orientarea sexuală. Identitatea de gen, sexul, exprimarea de gen si orientarea sexuală și romantică sunt distincte însă pot exista combinații între acestea la un individ.
 
Disforia de gen, care este pe grade și este un efect nu o cauză, se tratează de către psiholog și/sau de către endocrinolog; nu de psihiatru. Identitatea de transgen nu este considerată o boală mentală sau mintală.  Însă, disforia de gen apare și datorită invalidării identității de transgen de către familie și/sau societate. Psihologii consideră că tranziționarea e o nevoie psiho-emoțională. Disforia de gen nu e sinonima cu incongruența de gen. Transsexualismul nu este genetic; are legătură cu anumiți hormoni prenatali care influențează o zonă din hipotalamusul fătului în primele 3-6 săptămâni de sarcină de către femela biologică purtătoare. Exprimarea de gen începe după vârsta de 3 ani. Animale etichetate ca transgen există și la animalele non-umane.
A fi transgender este independent de orientarea sexuală. Persoanele trans se pot identifica ca fiind heterosexuale, homosexuale, bisexuale, asexuale, sau pot refuza să-și eticheteze orientarea sexuală. Termenul transgender este de asemenea distins de intersex, un termen care descrie oameni născuți cu caracteristici sexuale fizice "care nu intră în tiparul obișnuit al noțiunilor binare ale corpurilor masculine și feminine". Opusul termenului transgender este cisgender (pe scurt persoane cis), care descrie persoane ale căror identități de gen sau expresii se potrivesc cu sexul lor atribuit la naștere.

Gradul în care indivizii se simt autentici și confortabili cu aspectul lor exterior și își acceptă identitatea lor autentică se numește congruență transgenică sau congruență de gen. Multe persoane trans suferă din cauza disforiei de gen, și unele caută tratamente medicale cum ar fi terapia de înlocuire a hormonilor, operații pentru confirmarea genului, sau psihoterapie. Nu toate persoanele trans își doresc aceste tratamente, iar unele nu le pot urma din motive financiare sau medicale.

Multe persoane transgender au de-a face cu discriminare la locul de muncă și în accesul comodităților publice (cum ar fi mijloacele de transport în comun ce necesită legitimare) și al serviciilor de sănătate. În multe locuri, ele nu sunt protejate legal de discriminare.Identitatea de gen nu are legătură cu reproducerea sexuată. O persoană cisgen, transgen sau non-binară poate avea sau nu progenituri. Sexul reproducător nu necesită o identitate de gen specifică, în timp ce reproducerea necesită doar un singur act de copulare pentru a fertiliza ovulul prin spermatozoizi. Unele persoane transgen își criogenează gameții (spermatozoizi sau ovule) pentru crearea de progenituri ulterior în decursul vieții, dar cele mai multe persoane născute transgen, statistic, fac progenituri înainte de tranziție, altele nu doresc sau adoptă.

Transsexualitatea și relația ei cu termenul "transgender" 
Distincțiile între termenii transgender și transsexual sunt des bazate pe deosebirea dintre gen (care e psihologic, social) și sex (care e fizic). Astfel se poate spune că transsexualitatea are de-a face mai mult cu aspectele fizice ale sexului unei persoane, în timp ce termenul "transgender" are de-a face cu genul psihologic al unei persoane, și de asemenea cu așteptările din partea societății care pot acompania anumite roluri de gen. Multe persoane transgender refuză să utilizeze pentru sine termenul de transsexual. Christine Jorgensen a refuzat în mod public termenul de transsexual în 1979 și în schimb s-a identificat în presă drept persoană trans-gen, zicând că "genul nu trebuie să aibă de-a face cu partenerii de dormitor, trebuie să aibă de-a face cu identitatea." Asta se referă la grija că termenul transsexual ar putea implica ceva de-a face cu sexualitatea, când de fapt are de-a face cu identitatea de gen. Unele persoane transsexuale nu își doresc să fie cuprinse sub umbrela termenului transgender.În cartea sa Transgender, an Ethnography of a Category ("Transgender, o Etnografie a unei Categorii"), antropologul David Valentine afirmă că termenul transgender a fost inventat și utilizat de actriviști pentru a include multe persoane care nu se identifică neapărat cu termenul și spune că persoanele care nu se identifică cu termenul nu ar trebui să fie incluse în spectrul transgender. Leslie Feinberg de asemenea afirmă că termenul transgender nu este un termen utilizat pentru a te descrie pe tine însuți (pentru anumite persoane), ci o categorie impusă de către observatori pentru a înțelege alți oameni. Programul pentru Sănătatea Presoanelor Transgender (Transgender Health Program - THP) de la Fenway Health, Boston, observă că nu există vreo definiție universal acceptată, și că există multă confuzie pentru că termeni care erau populari la începutul secolului 21 pot fi priviți acum drept jignitori. THP recomandă ca medicii să-și întrebe clienții despre terminologia pe care o preferă, și să evite termenul transsexual dacă nu sunt siguri că clientul lor este confortabil cu acesta.

Comunitatea LGBT 

Conceptele de identitate de gen și de identitate transgen diferă de acela de orientare sexuală. Orientarea sexuală este atracția fizică, romantică, emoțională, sau spirituală de durată a unui individ față de altă persoană, în timp ce identitatea de gen este simțul unui individ de a-și da seama unde și dacă se plasează pe linia de la bărbat la femeie. Persoanele transgen au aproximativ aceeași varietate de orientări sexuale ca persoanele cisgen. În trecut, termenii homosexual și heterosexual erau incorect folosiți pentru a descrie orintarea sexuală a persoanelor transgen pe baza sexului de la naștere. Literatura profesională deseori folosește termeni precum atras de bărbați (androfil), atras de femei (ginefil), atras de ambele (bisexual), sau atras de niciuna (asexual) pentru a descrie orientarea sexuală a unei persoane fără a face referire la identitatea acesteia de gen. Terapeuții ajung să înțeleagă necesitatea de a utiliza termeni ce respectă identitățile de gen și preferințele clienților lor. De exemplu, o persoană care are sexul masculin atribuit la naștere, tranziționează către un gen feminin, și este atrasă de bărbați ar fi clasificată drept heterosexuală.

În ciuda distincției dintre orientarea sexuală și gen, de-a lungul istoriei subcultura gay, lesbiană, și bisexuală era deseori singurul loc unde persoanele cu identități de gen diferite de cele de la naștere erau acceptate din punct de vedere social în rolul de gen căruia simțeau că-i aparțineau; ,ai ales în perioada când tranziția legală sau medicală era aproape imposibilă. Această acceptare are o istorie complexă. La fel ca în lumea largă, comunitatea gay din țările vestice de obicei nu făcea diferența dintre sex și identitatea de gen până în anii 1970, și deseori percepea persoanele cu identități de gen diferite de cele de la naștere mai mult ca pe niște homosexuali care se comportau într-un mod nonoconformist în loc să le vadă ca pe niște persoane care pur și simplu nu se conformează cu așteptările societății în legătură cu genul lor. În plus, rolul comunității transgender în istoria drepturilor LGBT este des neluat în seamă, așa cum se poate vedea în Transforming History ("Transformând Istoria").

Orientarea sexuală a persoanelor transgen 
În 2015, the Centrul Național American pentru Egalitatea Persoanelor Transgen (American National Center for Transgender Equality) organizat un Studiu Național despre Discriminarea Persoanelor Transgen (National Transgender Discrimination Survey). Din cele 27,715 de persoane transgen și non-binare care au participat la studiu, 21% au spus că termenul "queer" le descrie cel mai bine orientarea sexuală, 18% au spus "pansexual", 16% au spus "gay, lesbiană, sau iubitor-al-aceluiași-gen", 15% au spus "heterosexual", 14% au spus "bisexual", iar 10% au spus "asexual". Și un studiu din 2019 al persoanelor trans și non-binare din Canada denumit Trans PULSE Canada a arătat că din cei 2,873 de participanți, cu referire la orientarea sexuală, 13% s-au identificat ca asexuali, 28% ca bisexuali, 13% ca gay, 15% ca lesbiene, 31% ca pansexuali, 8% ca heterosexuali, 4% ca two-spirit, și 9% ca nesiguri sau questioning.

Problemele cu care se confruntă persoanele transgen 

Persoanele transgen sunt supuse discriminării, de multe ori la scară mai mare decât lesbienele, homosexualii și bisexualii, în special la angajare. Persoanele transgen care își recunosc identitatea de gen la locul de muncă riscă în mai mare măsură să fie hărțuite de colegii lor și este posibil să fie nevoite să își schimbe locul de muncă.

Legislația UE împotriva discriminării interzice discriminarea sexuală la locul de muncă. După cum a constatat Curtea Europeană de Justiție, o persoană transgen, care a suferit o discriminare, poate fi protejată prin interzicerea discriminării sexuale, dacă a recurs sau recurge la o redefinire completă a genului. Totuși, rămâne neclar dacă alte persoane transgen (care nu au apelat sau nu sunt în curs de a apela la o intervenție chirurgicală) sunt protejate. În 12 state membre (Austria, Belgia, Danemarca, Finlanda, Franța, Irlanda, Italia, Letonia, Marea Britanie, Olanda, Polonia și Slovacia) acest aspect este tratat ca o formă de discriminare sexuală. Totuși, de obicei, persoanele transgen nu sunt protejate în mod expres ca o categorie. Practica este, în schimb, ca instanțele naționale să le includă în aceeași categorie cu discriminarea sexuală. În 11 state membre ale UE (Bulgaria, Cehia, Cipru, Estonia, Grecia, Lituania, Luxemburg, Malta, Portugalia, România și Slovenia), discriminarea persoanelor transgen nu este considerată nici discriminare sexuală, nici discriminare pe motive legate de orientarea sexuală. Este incert dacă persoanele transgen sunt protejate în vreun fel împotriva discriminării. În două state membre (Germania și Spania), această discriminare este tratată ca discriminare pe motive legate de orientarea sexuală. În două state membre există un motiv specific de discriminare. În Ungaria acesta este „identitatea sexuală”, iar în Suedia este „identitatea sau exprimarea transgen”.

Vezi și 
 Cauzele transsexualismului - Causes of transsexuality (en.)
Listă de persoane lesbiene, gay, bisexuale și transgen
 Transfobie
 Transsexualism
 Hormonii prenatali și orientarea sexuală
 Mediul și orientarea sexuală
 Ordinea nașterii fraților și orientarea sexuală la bărbați
 Comportamentul homosexual la animale
 Sex
 Identitate de gen

Note

Legături externe 

LGBT